Songbird

Songbird er en avviklet fri programvare medieavspiller- og nettleserhybrid som originalt ble sluppet i sin første versjon i 2006.

Songbird er bygget på plattformen XULRunner fra Mozilla. Derfor kan Songbird kjøre på Mac OS X, Linux og Windows. For Windows og Mac bruker Songbird en VLC-utvidelse for medieavspilling, og SQLite som lagringsmotor for mediebiblioteket. For Linux bruker den GStreamer-rammeverket istedenfor VLC.

Siste versjon av Songbird, version 2.2 ble sluppet 15. februar 2013. 14. juni 2013 annonserte Songbird at prosjektet i sin helhet skulle legges ned. En forgrening av prosjektet, Nightingale, ble opprettet i dets vake, men prosjektet har ikke blitt oppdatert siden 2014 og er og antatt avviklet.

 Historie 
Songbirds første offentlige prøveversjon, 0.1, kodenavn «Hilda», ble lansert 8. februar 2006. Dagens 1.0-versjon ble lansert 2. desember 2008.

 Utgivelser 
 Gecko-versjon Versjon Utgivelsesdato Større endringer1.8 0.1 8. februar 2006 0.2 18. oktober 2006 Multiplattform, støtte for flere språk 0.2.5 1. mars 2007 Windows Media DRM lydavspilling, Quicktime DRM lydavspilling, støtte for USB largringsmedium, iPod støtte, automatisk nedlasting av lokaliseringsprofiler og forbedret operativsystem integrasjon1.9 0.3 30. oktober 2007 Fanebasert nettleser, overhaling av API 0.3.1 6. november 2007 Seks store feil retta. 0.4 27. desember 2007 Visningspanel 0.5 26. mars 2008 Musikkbibliotek-API, støtte for MTP-musikkspillere 0.6 13. juni 2008 Minne- og ytelseforbedringer, støtte for skriving av metadata 0.6.1 25. juni 2008 Feilretting. 0.7 20. august 2008 Utforming- og fjærforandringer, smarte spillelister, dra og slipp 1.0 2. desember 2008 Store ytelsesforbedringer, tastatursnarveier
 Farge Betydning Rød Gammel utgivelse; ikke støtta. Gul Gammel utgivelse; fortsatt støtta. Grønn Aktuell utgivelse Blå Framtidig utgivelse

 Egenskaper 
Den 26. juli 2007 har Songbird:
 Multiplattformkompatibilitet med Windows 2000, XP, Mac OS X (PPC og Intel) og Linux (Intel og PPC).
 Mulighet til å spille av flere lydformater, slik som MP3, AAC, Ogg Vorbis, FLAC og Windows Media Audio.
 Mulighet til å spille av Apple FairPlay kryptert lyd på Windows og Mac ved å lenke til Quicktime (Autoriasjonen skjer i iTunes)
 Mulighet til å spille Windows Media DRM lyd på Windows plattformer.
 En temabasert brukergrensesnitt, via «feathers».
 Media-filer fra sider som har vært vist i nettleseren kommer opp som spillbare filer i mediebiblioteket.
 Innebygget RSS abonnering og MP3-nedlasting.
 Mulighet til å abonnere på mp3-blogger, som vises som spillelister i mediebiblioteket.
 Brukeropprettede bokmerker.
 Mulighet for å mikse sangene selv.
 Mulighet for å søke gjennom brukerens datamaskin etter alle lydfiler og legge dem til det lokale mediebiblioteket.
 Et enkelt konfigurerbart brukergrensesnitt med muligheter for en «miniavspiller» modus.
 Tastatursnarveier og støtte for tastatur med medieknapper.
 Automatiske oppdateringer.
 eMusic-integrasjon ved hjelp av en utvidelse.

I oktober 2006, er det ikke skrevet noen programmer som benytter eksterne metoder for å hente data om hvilken sang som spiller i øyeblikket, og ingen måte å eksportere eller importere RSS-abonnementer ved hjelp av OPML, en egenskap som er tilgjengelig i fri/åpen kildekode RSS medieavspillere, slik som Juice.

 Utvidelser 
Versjon 0.2 kommer med to utvidelser, en DOM inspektør og en Eksempel-utvidelse. Flere brukerskrevne utvidelser er tilgjengelig via Songbird's nettside. Kjente brukerutviklede utvidelser er: «Qloud Tagging & Search», eMusic integrasjon, iTunes-importør, iPod-enhet, Atistsporing, Bibliotek-organisator, «Audioscrobbler» annonsør, Wikipedia artist-visning, SHOUTcast radio-katalog, «UnPlug», «Adblock Plus», «Taglib» metadatahåntering og «Minimize-to-Systemtray».

 Utseende 
Utseendetema refereres til som «feathers» (engelsk for fjør) i Songbird. 1.0-utgaven kommer med ett hovedtema: Gonzo, som er et tema inspirert av iTunes.

 Lokalisering 
Det er i foreløpig 55 oversettelser av Songbird for 0.2.5 utgaven.

 Nettleseridentifikasjon 
Siden Songbird har en innebygget nettleser, trenger den en «user agent» for å identifisere seg selv. For eksempel svarer Songbird med følgende «user agent» i en engelsk versjon av Windows XP: Mozilla/5.0 (Windows; U; Windows NT 5.1; en-US; rv:1.8) Gecko/20061018 Songbird/0.2.

For tjenere ser den altså ut som en Mozilla-klient som kjører Windows XP med en amerikansk engelsk lokaliseringsprofil.

 Referanser 

 Se også 
 Flere medieavspillere...
 Flere nettlesere...
 multimedia-artikler

 Eksterne lenker 

  Songbirds utvidelser
  Songbird Flash forhåndsvisning
  Songbird Wiki
  Intervju med Rob Lord (engelsk)

Kategori:Fri programvare
Kategori:Multimedieavspillere
Kategori:Nettlesere